Verkaufserklärung über Hausteile
Material: papyrus
Place: Syene
Categories: Vertrag
Verkauf
verschiedene Räume
Haus
Geld
Notarsunterschrift
βασιλείας τοῦ θειοτάτου ἡμῶν δεσπότου Φλαυίου Τιβερίου Μαυρικίου 
τοῦ αἰωνίου Αὐγούστου καὶ Αὐτοκράτορος καὶ μεγίστου 
εὐεργέτου ἔτους τρίτου Παῦνι ε τῆς τρίτης ἰνδ ἐν Συήνῃ· 
Αὐρηλία Ταπία θυγάτηρ Τσίου μητρὸς Μαριὰμ χωρὶς τοῦ 
κυρίου αὐτῆς ἀνδρὸς χρηματίζουσα, γαμετὴ τότε Ἰακώβου, 
ἀπὸ τῆς Συήνης ὁρμωμένη, ἡ καὶ ἑξῆς ὑπογραφέα παρέχουσα
τὸν ὑπὲρ αὐτῆς ὑπογράφοντα καὶ μάρτυρας τοὺς ἑξῆς 
μαρτυροῦντας τῇδε τῇ βεβαίᾳ πράσει,  Αὐρηλίοις 
Πατερμουθίῳ υἱῷ Μηνᾶ ναύτῃ  καὶ γαμβρῷ μου καὶ 
Κακῶτι  γαμετῇ αὐτοῦ ἰδίᾳ μου θυγατρὶ ἐκ πατρὸς τοῦ προ
γεγραμμένου Ἰακώβου ἀπὸ τῆς Συηνιτῶν πόλεως ὁρμωμένοις 
χαίρειν. ὁμολογῶ ἐγὼ ἡ προγεγραμμένη Ταπία διὰ ταύτης 
μου τῆς ἐγγράφου ὠνιακῆς ἀσφαλείας ἑκοῦσα καὶ 
πεπεισμένοι δίχα παντὸς δόλου καὶ φόβου καὶ βίας 
καὶ ἀνάγκης καὶ συναρπαγῆς καὶ κολακίας καὶ μηχανῆς 
καὶ κακονοίας καὶ κακοηθείας καὶ ἐλαττώματος παντὸς 
καί τινος φαύλου διανοήματος καὶ πάσης νομίμου 
περιγραφῆς, ἀλλʼ ἑκουσίῳ γνώμῃ καὶ αὐθαιρέτῳ βουλήσει 
καὶ ὀρθῇ διανοίᾳ καὶ καθαρῷ σκοπῷ καὶ ἀμετατρέπτῳ λογισμῷ 
καὶ ἀμεταθέτῳ βουλήματι καὶ εἰλικρινεῖ συνειδήσει, ἅμα δὲ 
καὶ ὀμνύουσα τὸν φρικτὸν καὶ σεβάσμιον ὅρκον τοῦ 
παντοκράτορος θεοῦ καὶ τὴν νικην καὶ διαμονην τῶν 
εὐσεβεστάτων ἡμῶν δεσποτῶν Φλαυίων Τιβερίου Μαυρικίου 
καὶ Αἰλείας Κωνσταντίνης τῶν αἰωνίων Αὐγούστων 
καὶ Αὐτοκρατόρων καὶ μεγίστων εὐεργετῶν, πεπρακέναι 
ὑμῖν σήμερον τοῖς προγεγραμμένοις Πατερμουθείῳ καὶ 
Κακῶτι  συμβίῳ αὐτοῦ ὠνιακῷ νόμῳ καὶ αἰωνίᾳ κατοχῇ 
καὶ ἐξουσίᾳ πάσῃ καὶ παντὶ πληρεστάτῳ δεσποτείας 
δικαίῳ καὶ καταγεγραφέναι ἀπὸ τοῦ νῦν ἐπὶ τὸν ἑξῆς 
ἅπαντα διηνεκῆ χρόνον τὸ ὑπάρχον μοι ἥμισυ μέρος 
τοῦ συμποσίου ἐν τῇ οἰκίᾳ τῆς μητρός, οὗ καὶ τὸ ἄλλο ἥμισυ μέρος 
ἀνήκειν Μηνᾷ καὶ Τσελὲτ τοῖς ἀδελφοῖς μου, νεύοντος εἰς βορρᾶ 
εἰς τὸν πεσσὸν ἐν τῇ δευτέρᾳ στέγῃ, καὶ τὸ μέρος μου ἀπὸ δώματος ἐν τῇ τετάρτῃ 
στέγῃ τοῦ ἐπάνωθεν τοῦ ἀκουβίτου  σὺν τῷ μέρει μου 
τῶν ὅλων χρηστηρίων τῆς οἰκίας, ἀφʼ ἧς πέπρακα ὑμῖν τὸ ἥμισυ 
 τοῦ συμποσίου, οὔσης ἐν τῇ Συήνῃ περὶ τὸ νότινον μέρος το[ῦ] φρουρίου 
ἐπὶ λαύραν τοῦ εὐκτηρίου τοῦ ἁγίου καὶ ἀθλοφόρου Βίκτορος  περιελθὸν 
εἰς ἐμὲ οὕτως· τέταρτον μὲν μέρος ἀπὸ κληρονομίας τῆς μητρός μου, 
ἕτερον δὲ τέταρτον ἀπὸ ἀγορασίας παρὰ Γεωργίου τοῦ ἀδελφοῦ μου· 
ἔτι μὴν καὶ πεπρακέναι σοι καὶ τὸ μέρος μου ἀπὸ τῆς οἰκίας τοῦ 
πατρός μου Τσίου πρὸς τὸν μερισμόν, τῆς αὐτῆς οἰκίας διακειμένης 
ἐν τῇ αὐτῇ λαύρᾳ, ἔτι μὴν καὶ τὸ μέρος μου ἀπὸ τῆς μικρῆς οἰκίας 
ἐν τῇ αὐτῇ λαύρᾳ, περιελθὸν εἰς ἐμὲ οὕτως· μέρος μὲν ἀπὸ κληρονομίας 
τῆς μητρός μου, μέρος δὲ ἀπὸ πατρῴας κληρονομίας, οἱα ἐστὶν 
διαθέσεως ἀπὸ θεμελίων ἕως ἀέρος. ἁπλῶς οὐδὲν ἐμοὶ τὸ
σύνολον ὑπολέλειπται ἄπρατον ἀπὸ τῶν τρειῶν οἰκημάτων 
τῆς μητρός μου καὶ τοῦ πατρὸς κατὰ τὸ λαχόν μοι μέρος σὺν τῷ μέρει τῶν 
ὅλων χρηστηρίων ο, κοινῶν δὲ ὄντων καὶ ἀδιαιρέτων 
εἰς ἐμὲ καὶ εἰς τοὺς ἄλλους μου ἀδελφούς. προσομολογῶ δὲ καὶ 
πεπρακέναι τὸ αἱροῦν μοι ἥμισυ μέρος  οἰκίας, τὸ περιελθὸν 
εἰς ἐμὲ ἐκ δικαίας ἀγορασίας παρὰ Ἰωάννου Πατεχνουμίου, οὑ καὶ 
τὸ ἄλλο ἥμισυ μέρος ἀνήκειν τῷ εὐμοίρῳ μου ἀνδρὶ ἐξ ἀγορασίας 
παρὰ τοῦ αὐτοῦ Ἰωάννου, τῆς αὐτῆς οἰκίας διακειμένης ἐν τῇ 
Συήνῃ περὶ τὸ νότινον μέρος τοῦ φρουρίου καὶ περὶ λαύραν τῆς 
παρεμβολῆς. εἰσὶ δὲ γείτονες τῆς αὐτῆς οἰκίας νότου οἰκία 
τῶν κληρονόμων Ἄπα Δίο ......... Ἀβρ[ααμίο]υ 
ἢ οἳ δʼ ἂν ὦσι γείτονες πάντη πάντοθεν, καθὼς καὶ ἐν στόματι 
ὑπηγορευσαμεν ἠμεις ἡ ἀποδομένη. καὶ οὐδὲν  ἐμοὶ τὸ σύνολον 
ὑπολέλειπται ἄπρατον ἀπὸ τῶν προδεδηλουμένων μερῶν 
οἰκημάτων πρὸς τὴν δύναμιν τῶν πράσεων καὶ τῶν 
κλήρων τῶν καὶ ἀναδοθεισῶν εἰς μείζονά σου ἀσφάλειαν, 
τιμῆς τῆς πρὸς ἀλλήλους συμπεφωνημένης καὶ συναρεσάσης 
χρυσοῦ νομισματίων δέκα ζυγῷ τῆς Συηνιτῶν 
γί χρ νο ι ζ Συήν, ἥνπερ τὴν τελείαν τιμὴν μὴν αὐτόθι 
ἀπέσχον παρʼ ὑμῶν τῶν ὠνουμένων μέρος μὲν ἀνήλωσα 
εἰς τὴν ἀναγκαίαν χρεῖάν μου ἢ διατροφὴν ἐν τῇ Ἀντινοέων, 
μέρος δὲ δέδωκα εἰς τὴν ὑπερβαίνουσάν μοι ζημίαν ἐν τῇ 
αὐτῇ πόλει προφάσει Ἰωάννου τοῦ ἐμοῦ ἀδελφοῦ  ἐν τῇ ἐνεστώσῃ 
ἡμέρᾳ διὰ χειρὸς εἰς χεῖρά μου ἐξ οἴκου ὑμῶν ἀριθμῷ καὶ σταθμῷ 
πλήρη. καὶ βεβαιώσω ὑμῖν τὴν παροῦσαν πρᾶσιν πάσῃ βαβαιώσει 
ἀπὸ παντὸς διὰ παντὸς τοῦ ἐπελευσομένου ἢ καὶ ἀντιποιησομένου 
καὶ πρὸς τῷ σε τοὺς πριαμένους ἀπεντεῦθεν κυριεύειν καὶ 
δεσπόζειν καὶ διοικεῖν καὶ οἰκονομεῖν καὶ ἀνοικοδομεῖν 
καὶ πωλεῖν καὶ μεταπωλεῖν καὶ χαρίζεσθαι καὶ τέκνοις καὶ 
ἐγγόνοις διατάσσειν κτᾶσθαι χρᾶσθαι παντὶ ἀρέσκοντι 
ὑμῖν τρόπῳ ἀκωλύτως τε καὶ ἀνεμποδίστως, καὶ μὴ ἐξεῖναί 
μοι μήτε κληρονόμοις μου μήτε διαδόχοις μήτε διακατόχοις 
ἐνάγειν ὑμῖν μήτε τοῖς μεθʼ ὑμων παραλημψομένοις 
μήτε διαδόχοις μήτε διακατόχοις  μήτε ἐγκαλεῖν μήτε ἐγκαλεσειεν 
μήτε ἐπιφυῆναι μήτε παραβῆναι μήτε παρασαλεῦσαι ταύτην 
μου τὴν πρᾶσιν ἐν τῷ νῦν καὶ ἐν μηδενὶ καιρῷ ἢ χρόνῳ 
κατὰ μηθένα τρόπον ἀφορμῇ μηδεμιᾷ, διὰ τὸ ὡς προεῖπον 
ἀπεσχηκέναι με παρʼ ὑμῶν τελείαν τὴν ἐγκειμένην τιμὴν 
ἐν νομισματίοις δέκα . τὸν δʼ ἐπελευσόμενον ὑμῖν ἢ κ ἀντι
ποιησόμενον ἕνεκεν τῆς πράσεως ἢ μέρους αὐτῆς τὸ 
σύνολον ἐκστήσω καὶ καθαροποιήσω ἰδίοις μου ἀναλώμασι 
καὶ δαπανήμασι. καὶ πρὸς ὑμῶν ἀσφάλειαν ταύτην 
ἐξεδόμην τὴν πρᾶσιν κυρίαν οὖσαν καὶ βεβαίαν 
καὶ ἀρραγῆ καὶ ἀσάλευτον καὶ ἔννομον ἁπανταχοῦ 
προφερομένην μεθʼ ὑπογραφῆς τοῦ ὑπὲρ ἐμοῦ ὑπογρ 
καὶ τῶν ἑξῆς μαρτυρούντων, καὶ ἐπερωτηθεῖσα 
κατὰ πρόσωπον ὡμολόγησα .     Αὐρηλία Ταπία θυγάτηρ Τσίου 
μητρὸς Μαριὰμ χωρὶς τοῦ κυρίου αὐτῆς ἀνδρὸς χρηματίζουσα ὁρμω
μένη ἀπὸ Συήνης ἡ προκ πεπρακυῖα τὸ ὑπάρχον μοι ἥμισυ μέρος 
συμποσίου ἐν δευτέρᾳ στέγῃ καὶ τὸ μέρος μου ἀπὸ τοῦ δώματος ἐν τετάρτῃ στέγῃ 
ἐν τῇ οἰκίᾳ τῆς μητρός μου, ἔτι μὴν καὶ τὸ ἥμισυ μέρος οἰκίας τὸ 
περιελθὸν εἰς ἐμὲ ἀπὸ δικαίας ἀγορασίας παρὰ Ἰωάννου Πατεχνουμίου, 
σὺν μέρει αὐτῶν ἀπὸ τῶν ὅλων χρηστηρίων τῶν τε προθύρων κ πυλόνων 
κ πεσσῶν κ ἑτέρων συγκηρούντων χρηστηρίων, καὶ ἀπεσχηκυῖα παρʼ ὑμῶν 
τὴν τελείαν καὶ προγεγραμμένην τιμὴν ἐν χρυσοῦ νομισματίοις δέκα  ζυγῷ Συήνης, 
καὶ βεβαιῶ ὑμῖν τὴν πρᾶσιν πάσῃ βεβαιώσει καὶ στοιχεῖ  πάντα ὡς πρόκ. Φλ 
Μᾶρκος Ἄπα Δίου στρ ἀριθμοῦ Συήνης αἰτηθεὶς ἔγραψα ὑπὲρ αὐτῆς παρούσης 
καὶ εἰπούσης μοι γράμματα μὴ εἰδυιης .   Παπνοῦθις Δῖος διάκ ἐκκλ 
Συήνης μαρτυρῶ . 
  Φλ Κῦρος Ἰωάννου κεντυρίων ἀριθμ Συήνης μαρτυρῶ τῇ πράσι ἀκούσας παρὰ τὴς θεμένης . 
  Φλ Ἰωσὴφ Βίκτωρ ἰατρὸς καὶ στρα λεγ Συήνης μαρτυρῶ . 
 Φλ Μουσαίου Ἀβρααμίου στρ ἀριθμοῦ Συήνης μαρτυρῶ . 
  Φλ Παπνοῦθις Μαρτυρίοου κεντηρίον ἀριθμοῦ Συήνης μαρτυρῶ . 
  Φλ Ἰωάννης Κολοῦθος κεντηρείων ἀριθμοῦ Συήνης μαρτυρῶ. 
  Φλ Ἄπα Δῖος Μη[νᾶ] στρα ἀριθμοῦ Συήνης μαρτυρῶ τῇ πράσει ἀκούσας παρὰ του θεμενου. 
  διʼ ἐμοῦ Ἀλλάμονος Πέτρου ἀπὸ  ἐγράφη   .